L’Eliana va commemorar el dia mundial del medi ambient amb una fireta del reciclatge
09 de juny de 2015

El passat dissabte 6 de juny va tindre lloc en el Poliesportiu municipal de l'Eliana la Fireta del Reciclatge, activitat organitzada amb motiu de la celebració del Dia Mundial del Medi ambient -5 de juny- i dirigida als xiquets i xiquetes per a fomentar els bons hàbits en la separació dels residus i, amb açò, ajudar a conservar el medi ambient.

El Dia Mundial del Medi ambient es commemora cada any des de 1972, data en què l'Assemblea General de l'ONU va aprovar la creació del Programa de Nacions Unides per al Medi ambient (PNUMA). La reflexió triada enguany com a eslògan de la jornada a tot el món és: "Set mil milions de somnis. Un sol planeta. Consumeix amb moderació" www.unep.org/spanish/wed).

L'activitat del dissabte va consistir en la realització de cinc tallers dinamitzats per monitors ambientals, comptant amb el suport de la Generalitat Valenciana i els diferents sistemes integrats de gestió de residus (Ecoembes, Ecovidre, Sigre, ...).

La iniciativa s'emmarca, al seu torn, dins de 'Recicla amb els cinc sentits'- www.reciclaconloscincosentidos.com- un projecte d'educació i conscienciació  ambiental que tracta de responsabilitzar tots els ciutadans de la Comunitat Valenciana a través de diversos tallers presencials i gratuïts. En ells s'aborden  diferents aspectes del reciclatge de residus d'envasos lleugers, de vidre i de paper i cartó, d'envasos i restes de medicaments i de xicotets aparells  elèctrics i electrònics.